Friday, February 5, 2016
Duond Simeo Melkio, Efeso Nzoia, 27/12/1990
Bikra Maria Bandho Sape
1. Bikra Maria bandho sap chwechne Desemba tarik 8, obandha ahinya.
2. Ka pod angima, kata ka asedhi, to sap Maria kik wich wilgo, utim.
3. Kaka ndalogo ne ojahera, notin’go koda nyithind ji, nohero nyithi kiye kod nyithind joma odhier kod ma omeu, un bende nyiseuru herano.
4. Maria wacho gi dhoge ni nene okonyo Nyasaye chweyo lope. Koro mondo wapak duon’g mar Bikra Maria.
5. Owacho mondo water Katende kod Roseche man’geny ahinya. Owacho ni kata kar tho, ter lembe man’geny ahinya.
6. Gima Mama dwaro en ni mondo waluong nyinge seche duto.
7. Jok maluwo ban’ge ok nobil tho (mar chuny) gi dhogi. To kain ema piny koru okinyi man’gich to iyanyoji, iterori, mano to ibiro chamo tho (mar chuny) gi dhogi.
Karilus Mumbo Odonjo E Polo
8. Bed n’gama oluoro Nyasaye. Kristus dwaro dhande mondo gickokre kanyo achiel.
9. To kiluoro Nyasaye to ibiro teri e polo kuma nyocha Mumbo (Karilus) odhie chande.
10. To Nyasaye dwaro ni seche duto iluongo nyinge, in kode saa duto.
Mwandu Nyasaye En Dhano
11. Dhano en Mwandu Nyasaye. Ma emomiyo ochuna ni dhi ipuonj Efeso, Imbo, kuonde duto. En ema onyisa kuonde ma adhiye.
12. Anyisou pile pile ni mondo uluwre kode.
13. Mogik, anwoyo ni sap Bikra Maria ogona koko pile pile mondo ulos sape. Ok kae kende to kamoro amora.
14. Ulos sap chwechne maber. Bende ung’oguru marichou kaka Maria Mtakatifu owacho.
15. Mago kende. In Nomine Patris...
eng_Latn smo_Latn jav_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn